अफसरों पर परेशान करने का आरोप
छत्तीसगढ़ कांट्रेक्टर एसोसिएशन के बैनरतले प्रदेश के ठेकेदार लामबंद हो गए हैं। उन्होंने सरकारी विभागों के अफसरों पर अनावश्यक परेशान करने का आरोप लगाया है। सिविल लाइन स्थित कंचना धुरवा भवन में हुए शपथ ग्रहण समारोह में इसे लेकर प्रदेश स्तर पर चरणबद्ध आंदोलन का निर्णय लिया गया। इस अवसर पर ब्लॉक स्तर के पदाधिकारी भी चुने गए, जिन्हें मौके पर प्रमाण पत्र प्रदान किया गया।
संगठन के संभाग अध्यक्ष केपी मिश्रा, वरिष्ठ उपाध्यक्ष एमएस रवि, प्रभारी एमएस रावे, प्रदीप सिंह, मिथलेश मिश्रा ने कहा कि छत्तीसगढ़ शासन ठेकेदारों पर पीएफ कोड, सर्विस टैक्स, रॉयल्टी टैक्स में बढ़ोत्तरी कर ठेकेदारों को परेशान कर रही है। इतना ही नहीं पहले स्वयं काम को बंद रखवाया जाता है, फिर ठेकेदारों को नोटिस थमाया जाता है। अनियमितता पर सीधे जिम्मेदारी ठेकेदारों की तय कर दी जाती है। जबकि इंजीनियर से लेकर अन्य हर समय मौके पर मौजूद रहते हैं। उनके सामने ही काम होता है।
उपाध्यक्ष रवि ने कहा कि टाइम एक्सटेंशन के नाम पर बिल की कटौती की जाती है। पानी के लिए 0.50 प्रतिशत टैक्स लगाया जाता है। इन सबके विरोध में आंदोलन चरणबद्ध तरीके से होगा। जहां कहीं अफसरों द्वारा ठेकेदारों पर अनावश्यक दबाव बनाया जाएगा। संगठन मौके पर खड़ा होगा। इसके लिए कार्ययोजना भी तैयारी की जा रही है। जल्द ही तारीख तय कर पहले ब्लॉक, फिर जिला, आगे संभाग व इसके बाद प्रदेश स्तर पर आंदोलन किया जाएगा। मौके पर मनोज गुप्ता, पप्पू तिवारी, राजेश तिवारी, नितिन अग्रवाल, अमरीक सिंह, अभिषेक तिवारी आदि मौजूद थे।
बैठक में पदाधिकारियों की नियुक्ति की गई, प्रमाण पत्र भी बांटे गए।
hin_Deva hin_Deva hin_Deva hin_Deva hin_Deva